разследването в рамките на прегледа също е част от групата Dingsheng и поради това към този момент на Групата са предоставени повече подробности. Поради тази причина твърденията бяха отхвърлени.
 2.8. Доказателства за дъмпинг
 (89)
 В съответствие с член 13, параграф 1 от основния регламент Комисията също така проучи дали са налице доказателства за дъмпинг по отношение на предварително определената нормална стойност за сходния продукт.
 (90)
 За тази цел експортните цени на оказалия съдействие производител износител бяха определени, както е описано в съображение 85 по-горе, и сравнени с нормалните стойности, установени по време на последния преглед с оглед изтичане на срока на действие на мерките (за оригиналния сходен продукт) и на разследването за заобикаляне на мерките (за леко модифицирания продукт), както и надлежно коригирани спрямо колебанията на LME. В съответствие с изчисленията, направени при последния преглед с оглед изтичане на срока на действие на мерките и при предишното разследване за заобикаляне на мерките, тази корекция беше необходима поради факта, че цените на алуминиевите продукти са свързани с колебанията на цените на основната суровина — първичния алуминий. Цените на LME се смятат за световен еталон по отношение на първичния алуминий.
 (91)
 След разгласяването групата Dingsheng твърди, че корекцията на LME е била неправилна. Според нея корекцията нагоре е трябвало да бъде корекция надолу, тъй като между разследването в рамките на прегледа и отчетния период цената на LME е имала тенденция към намаляване.
 (92)
 Съгласно член 13, параграф 1 от основния регламент изчисленията трябва да се основават на предварително определените нормални стойности за сходния продукт. Това включва стойностите на LME, които са били използвани по време на тези разследвания. Стойностите на LME за разследвания период в рамките на прегледа, цитирани от групата Dingsheng в подадената от нея информация, не съответстват на стойностите, използвани при предишни разследвания, и следователно не могат да служат като база за сравнение. Използването на стойностите, установени при предишните разследвания, и сравняването им с данните на LME от същия източник на данни, който е използван първоначално (Bloomberg) за отчетния период, т.е. прилагането на същата методология, както при предишните разследвания, показа, че извършената от Комисията корекция в посока увеличение е точна. Поради това Комисията отхвърли това твърдение.
 (93)
 След разгласяването двама несвързани вносители от Съюза поискаха от Комисията да провери дали понастоящем джъмбо ролките все още са обект на дъмпинг и предоставиха известна информация относно текущите цени на вноса на джъмбо ролки от КНР в Обединеното кралство. Анализът на Комисията обаче беше ограничен до информацията, която се отнася до разследвания период и отчетния период, а не до информацията, свързана с последващ период, както следва от член 6, параграф 1 от основния регламент. Освен това информацията, предоставена от несвързаните вносители, се отнася до текущите цени на вноса от КНР, която не е засегнатата държава, в Обединеното кралство, което не е държава — членка на Съюза. Поради това Комисията отхвърли това искане.
 (94)
 Сравнението на нормалните стойности и експортните цени на ниво продуктов тип показва, че през отчетния период оказалите съдействие дружества са внасяли джъмбо ролки на дъмпингови цени.
 3. ИСКАНИЯ ЗА ОСВОБОЖДАВАНЕ
